Кан кан

**Кан кан** (франц. *cancan*) то танєц, жившого темпа, здогадує на ґалоп у 2/4 лєбо 4/4 такту. хтори ше на початку виводзел-танцовал по парох, по двойо на балох лєбо у кабареох. Вимага векшу физично-енерґичну моц (кондицию). У векших салох ше почал виводзиц 1840. року на балох роботнїцкого сталежу на Монпарнасу. Нєшка ше найчастейше традицийно повязує за женски танєчни ансамбл. 

На початку ше танєц волал „каут“ або „каут-кан кан“ (*chahut, chahut-cancan* - значи скандалозни). Конзервативне дружтво и моралисти нє були прихильнїки того танцу, и нє одобровали го.

Року 1850. Селест Моґадор, професийна танєчнїца, видумала верзию  кан кана у хторим танєчнїци танцую у єдним шоре єдна коло другей, обрацени спрам публики. Тот танєц познєйше достал мено *французки кан кан*. Французки кан кан темпераментни и ма барз швидки темпо и ритем, а танєчнїци потребно же би мали и указали аґилносц хтора ше гранїчи зоз такв. акробацию. Їх фиґури и костими откриваю еротски часци цела. Вони маю обути длугоки чарни ботоши и длугоки сукнї и подсукнї хтори подзвигую и зоз нїма махаю лїво-право. Дакеди у виводзеню/танцованю участвую и хлопи-танєчнїки. Французки кан кан бул швидко прилапени, виводзел ше по клубох у Паризу, без огляду же мал репутацию, як сексуално провокативни танєц.

 Найпознатшу верзию кан кана компоновал Жак Офенбах (ґалоп зоз його комичней опери *Орфей у под'жемю*). Вона ше и нєшка виводзи ширцом швета. Познати клуби кан кан танцу у Паризу то *Мулен руж* и *Фоли бержер.*

Кан кан бул инспирация велїм композитором, маляром и филмским уметнїком. Французки маляр Анри Тулуз Лотрек намальовал даскельо малюнки и вельо плакати на хторих танєчнїци кан кан-а. Тиж Жорж Сера, Жорж Руо, Пабло Пикасо и другим кан кан бул инспирация за мальованє  малюнкох, плакатох...

Кан кан ше швидко розширел и у других жемох по швеце. У Америки кан кан 23. децембра 1867. року представела танєчнїца ***Жозефина Морлачи***, хтора танцовала у часци *Дябловей аукциї*  театра „Комик” у Бостону. Наволани є *Grand Gallop Can-Can*. зоз ище даскелїма членами. Зоз таким новим темперамнетним танцом публика ше одушевйовала.

## Кан кан у филмох
У велїх познатих филмох ше зявює *кан кан* танєц. Филм *Кан-кан* зняти 1960. року, продукция Suffolk-Cummings, а дистрибуция була 20th Century Fox. У филму вельо хасновани тот танєц. Музику и тексти написал Кол Портер за представу, алє за филм даєдни писнї заменєни зоз предходних Портерових мюзиклох. Филм бул зняти у Todd-AO. На початним виданю филм мал добри резултати, алє ше му заш лєм нє удало надокнадзиц трошки продукциї.

По оперети Франца Лехара *Весела ґдовица* тиж зняти филм зоз познатима ґлумцами: Френк Синатром и Ширли Меклейн. Попри тих двох познатих уметнїкох-ґлумцох ґлумели у филму; Морис Шевалиє и Луй Жордан, а Дюлиєт Проуз мала першу бешедну улогу у тим длугометровим филму. Френк Синатра, за ґлуму у тим филму плацени  зоз 200.000 долари.

**Филми:**


File:(Albi) Bal au Moulin Rouge place Blanche 1889 - Jules Chéret.jpg|*Бал у Мулен ружу. Плакат* (Jules Chéret) Жил Шереа, 1889. рок
File:Henri-de-Toulouse-Lautrec-with-Tremolada-standing-next-to-Jules-Cherets-1889-poster.png|Мулен руж, помоцнїк и менаджер Зидлер (Charles Zidler), зоз А. Тулуз Лотреком, Плакат Жил Шереа (1889), Площа Бланше.
File:Henri de Toulouse-Lautrec, Moulin Rouge - La Goulue, 1891 - The Metropolitan Museum of Art.jpg|Мулен руж* (Moulin Rouge: La Goulue) * А. Тулуз Лотрек (Henri de Toulouse-Lautrec) 1891.
File:Au joyeux moulin rouge Choubrac-1896.jpg|Рекламни плакат Мулен ружа Алфреда Kойбраца (Alfred Choubrac) 1896. 
File:Cheret MoulinRouge ParisCancan.jpg|Плакат  Жил Шереа 1890. 


## Литература
* Беловинский Л. В. Канкан // Иллюстрированный энциклопедический историко-бытовой словарь русского народа. XVIII — начало XIX в. / под ред. Н. Ерёминой. — М.: Эксмо, 2007. — С. 262. — 784 с. — 5000 экз. — ISBN 978-5-699-24458-4.
*Mary Clarke, "Quadrille", in The History of Dance (New York: Crown, 1961).
* Aimée Librizzi. «Folies, raconte-moi. La fabuleuse histoire des Folies Bergère» // L'Harmattan, 2008, 146 p. ISBN 978-2296054950.
* David Price. «Cancan!» // Cygnus Arts, 1998, 272 p. ISBN 9781900541503.
*Nadège Maruta, L'Incroyable Histoire de Cancan: Rebelles et Insolentes, les Parisiennes Mênent la Danse (Paris: Parigramme, 2014).

## Вонкашня вяза
* Aimée Librizzi. «Folies, raconte-moi. La fabuleuse histoire des Folies Bergère» // L'Harmattan, 2008, 146 p. ISBN 978-2296054950.
* David Price. «Cancan!» // Cygnus Arts, 1998, 272 p. ISBN 9781900541503.
* Nadège Maruta, L'Incroyable Histoire de Cancan: Rebelles et Insolentes, les Parisiennes Mênent la Danse (Paris: Parigramme, 2014).

* Francis Henry Gribble, "The Origin of the Can-can" (1933), reprinted in Dancing Times (London), October 1953, pp. 28–29, 66–67.

## Референци

Катеґория:Музика
Катеґория:Танци
Катеґория:Французка
Катеґория:Сценска уметносц
Катеґория:Музика за танєц